Diari Oficial de la Generalitat Valenciana


Sumari del DOGV 3312, del 20-08-1998 (1998/6659)

RESOLUCIÓ de 21 de juliol de 1998, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'execució del Projecte Connexió de Gas Natural a la indústria Invernaderos El Aeropuerto, SL, als termes municipals d'Elx i Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3312

Data del DOGV
:   20-08-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/6659


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 21 de juliol de 1998, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'execució del Projecte Connexió de Gas Natural a la indústria Invernaderos El Aeropuerto, SL, als termes municipals d'Elx i Alacant. [1998/X6659]
  
Mitjançant resolució del Servei Territorial d'Indústria i Energia d'Alacant, de data 4 de juny de 1998, ha sigut aprovat el projecte d'execució i autoritzades les instal·lacions corresponents al Projecte Connexió de Gas Natural a la indústria Invernaderos El Aeropuerto, SL, que va pels termes municipals d'Elx i Alacant. Declarada la utilitat pública i la urgent ocupació de conformitat amb allò que disposa l'article 10 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, és procedent la iniciació del procediment expropiatori.
  
En virtut d'això, aquest Servei Territorial, per a complir allò que s'ha disposat en l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix el precitat article, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualssevol classe de drets i interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar dels seus perits i d'un notari, si ho consideren oportú, amb les despeses a càrrec seu.
  
Els alçaments tindran lloc els pròxims dies 3 i 4 de setembre de 1998, als ajuntaments d'Elx i Alacant, respectivament.
  
Aquesta convocatòria es comunicarà a cada persona interessada mitjançant l'oportuna cèdula de citació. S'informa que aquesta publicació es realitza, igualment, als efectes que determina l'article 59.4 de la Llei 20/1992, de 26 de novembre, de Règim Jurídic de les Administracions Públiques i del Procediment Administratiu Comú, en els casos de titular desconegut.
  
En l'expedient expropiatori, Enagás, SA, assumirà la condició de beneficiària.
  
Alacant, 21 de juliol de 1998.- El director territorial, p.a., la secretària territorial: Carmen Catalá Galván.